### Beslutning

Bertil Frandsen, James Mortensen, Bitten Carlsen og Nick Jørgensen kunne tiltræde indstillingen i overensstemmelse med Magistratens anbefaling.

Martin Kjær og Pia Vestergaard tog forbehold for drøftelse i gruppen.

Alvin Dahl kunne ikke tiltræde indstillingen grundet vejanlæg og vejfinansiering.

Endelig vedtagelse af forslag til kommuneplantillæg for byudvikling ved Carlo Thomsen. Tillæg nr. 97 til Kommuneplan 2017 samt forslag til Udviklingsplan for Marienlyst.

### Resumé

Byrådet besluttede den 9. oktober 2019 at igangsætte byudvikling omkring [adresse] og planlægning for vejforbindelse mellem [adresse] og [adresse] og med forbindelse til Paludan Müllers Vej. Det blev desuden besluttet at udbyde en række arealer ejet af [adresse] til salg og at reservere et evt. provenu til vejforbindelsen.

Teknik og Miljø har gennemført en offentlig høring om kommuneplantillæg og Udviklingsplan for Byudvikling i [adresse], i tidsrummet 17. maj til den 9. august 2021.

Der er modtaget i alt 51 høringssvar fra fællesråd, grundejerforening, beboergrupper, Haveforeningen Marienlyst, [adresse], Miljøministeriet og virksomheder samt grundejere, privatpersoner og naboer.

Høringssvarene er samlet i temaerne: Mobilitet, natur samt byudvikling.

Teknik og Miljø foreslår, at kommuneplantillægget og udviklingsplanen ikke bliver ændret som følge af høringssvarene, men at alle temaerne tages op i det videre arbejde med byudviklingsområdet i overensstemmelse med intentionerne i udviklingsplanen.

Forslag til kommuneplantillæg indeholder en bebyggelsesprocent for hele området under ét, også indeholdende kommende veje, arealer til offentligt formål o.l. Der er i Planklagenævnet truffet afgørelser vedrørende beregning af bebyggelsesprocent, som betyder, at denne beregningsmetode ikke vil være gyldig. Teknik og Miljø foreslår derfor, at angivelse af bebyggelsesprocent udgår af kommuneplantillægget.

I det videre arbejde med byudviklingsområdet vil Teknik og Miljø sikre intentionerne i udviklingsplanen om byudvikling, hvor et stærkt naturindhold er centralt. På baggrund af en mere detaljeret disponering af området vil Teknik og Miljø fastlægge, hvor der skal være offentlig service og sikre plads til skole, sport og fritidsanlæg, daginstitutioner mm. i lokalplaner og tilhørende kommuneplantillæg. De første lokalplaner vil blive forelagt Byrådet i 2022.

### Indstilling

Det indstilles til Byrådet:

At 1) forslag til Kommuneplantillæg nr. 97 byudvikling ved Brendstrup/Marienlystvej, vedtages endeligt (med de ændringer, der fremgår af indstillingens afsnit 5.3 og 5.4),

At 2) forslag til Udviklingsplan for Marienlyst vedtages endeligt

At 3) forslag til sammenfattende redegørelse om miljøvurdering vedtages endeligt (som den fremgår af indstillingens afsnit 5.4) og

At 4) høringssvar besvares, som det fremgår af indstillingens afsnit 5.3.

### Sagens forløb

20-10-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Magistratsafdelingen for Teknik og Miljøs indstilling af 13. oktober 2021.

Carsten Møller og rådmand Stefan Rasmussen tog forbehold.

Ofelia Svendsen var forhindret i at deltage i sagens behandling.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.
 29-11-2021 Teknisk Udvalg

Bertil Frandsen, James Mortensen, Bitten Carlsen og Nick Jørgensen kunne tiltræde indstillingen i overensstemmelse med Magistratens anbefaling.

Martin Kjær og Pia Vestergaard tog forbehold for drøftelse i gruppen.

Alvin Dahl kunne ikke tiltræde indstillingen grundet vejanlæg og vejfinansiering.

 [adresse] Aarhus Byråd
Beslutning ikke frigivet